proxectonos/corpus_dominio_legal_administrativo_tmp huggingface dataset:
EXTRACTO da Resolución do 18 de maio de 2017 para a concesión, mediante resolución, das axudas correspondentes ao Plan de mellora de camiños municipais 2017-2018.
Axencia Galega de Desenvolvemento Rural — III. Outras disposicións — 31/05/2017

BDNS (Identif.): 347875.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhafp.gob.es/bdnstrans/index).
Primeiro. Entidades beneficiarias
Todos os concellos de Galicia.
Segundo. Obxecto
Regular o procedemento de concesión das axudas tramitadas ao abeiro do Plan de mellora de camiños municipais 2017-2018, dirixidas ao fomento de actuacións de ampliación, mellora ou mantemento dos camiños municipais dos concellos de Galicia.
Terceiro. Bases reguladoras
Resolución do 18 de maio de 2017 para a concesión, mediante resolución, das axudas correspondentes ao Plan de mellora de camiños municipais 2017-2018.
Cuarto. Contía
A contía global da convocatoria é de 15.998.687 €, distribuída en dúas anualidades:
2017: 7.999.343,50 €.
2018: 7.999.343,50 €.
Quinto. Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación no DOG da Resolución do 18 de maio de 2017 para a concesión, mediante resolución, das axudas correspondentes ao Plan de mellora de camiños municipais 2017-2018.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
A concesión de axudas tramitarase en réxime de concesión directa, ao abeiro do artigo 19.4.c) da Lei 9/2007, do 13 de xuño, de subvencións de Galicia, en relación cos artigos 36.1.c) e 40 do Decreto 11/2009, do 8 de xaneiro, polo que se aproba o regulamento da citada lei.
Os proxectos subvencionados recibirán unha porcentaxe de axuda do 100 % dos gastos subvencionables.
Santiago de Compostela, 18 de maio de 2017
ORDE do 30 de maio de 2017 pola que se modifica o calendario electoral para a renovación dos órganos de goberno do Consello Regulador da Denominación de Orixe Valdeorras.
Consellería do Medio Rural — III. Outras disposicións — 31/05/2017

Mediante a Orde do 3 de abril de 2017, e consonte co disposto no Decreto 4/2007, do 18 de xaneiro, que regula no seu capítulo VI o réxime electoral dos consellos reguladores, convocáronse eleccións e ditáronse as normas para a renovación dos órganos de goberno de determinados consellos reguladores do ámbito agroalimentario, entre os cales está o Consello Regulador da Denominación de Orixe Valdeorras (DOG núm. 67, do 5 de abril).
A Xunta Electoral do proceso, constituída por representantes da Administración, das organizacións profesionais agrarias máis representativas e de representantes das asociacións empresariais, na súa reunión do 29 de maio de 2017 acordou, como consecuencia de distintos recursos presentados sobre os censos aprobados polo Pleno do Consello Regulador da Denominación de Orixe Valdeorras, retrotraer o proceso electoral nas eleccións aos órganos de goberno dese consello, porque o Pleno do dito consello regulador adoptou unha serie de decisións que provocaron a exclusión do censo dun número importante de persoas, sen que se lles dese a posibilidade de defensa ante esta decisión.
O proceso electoral retrotraerase ao momento de exposición dos censos provisionais e autorízase a Administración para que acurte o máximo posible os prazos que constan no dito calendario, para posibilitar que as eleccións a este consello regulador se celebren o mesmo día das eleccións aos órganos de goberno dos restantes consellos reguladores.
Polo anterior, logo da decisión da Xunta Electoral e no uso das facultades que me confire o citado Decreto 4/2007, do 18 de xaneiro,
Primeiro. Aprobar o novo calendario electoral para a renovación dos órganos de goberno do Consello Regulador da Denominación de Orixe Valdeorras, que consta como anexo desta orde.
Segundo. Mantense como data de inicio de presentación de candidaturas a expresada no calendario contido na Orde do 3 de abril de 2017.
Terceiro. Este calendario produce efectos desde o mesmo día da súa publicación no
Diario Oficial de Galicia
.
Santiago de Compostela, 30 de maio de 2017
(*) Nas fases que comprenden varios días, refírese ao último día do prazo, que remata este ás 14.00 horas dese día para os efectos de presentación de escritos, reclamacións, recursos e outra documentación.
RESOLUCIÓN do 10 de maio de 2017 pola que se dá publicidade do convenio de colaboración subscrito no primeiro cuadrimestre do ano 2017.
Instituto Galego de Seguridade e Saúde Laboral — III. Outras disposicións — 30/05/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade ao convenio subscrito polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2017 e que se incorpora como anexo a esta resolución.
Santiago de Compostela, 10 de maio de 2017
Convenio
Obxecto
Importe achegado polo Issga
Data de sinatura
Convenio de colaboración entre a Escola Galega de Administración Pública e o Instituto Galego de Seguridade e Saúde Laboral para o desenvolvemento de actividades de formación, divulgación e investigación en materia de prevención de riscos laborais
A participación nas actividades da EGAP do persoal dependente do Issga, así como a colaboración e o desenvolvemento conxunto de actividades de carácter formativo, divulgador e investigador en materias de competencia das institucións asinantes; actuando de forma máis eficaz e eficiente na utilización dos medios humanos, materiais e organizativos de cada unha delas para un mellor cumprimento dos fins de ambas as dúas partes, en beneficio da cidadanía e da sociedade galega
0,00 €
4.1.2016
ORDE do 10 de maio de 2017 pola que se modifica a autorización do centro de ensinanzas deportivas Cented, do Pereiro de Aguiar (Ourense).
Consellería de Cultura, Educación e Ordenación Universitaria — III. Outras disposicións — 30/05/2017

O representante da titularidade do centro de ensinanzas deportivas Cented, do Pereiro de Aguiar, solicita autorización para impartir as ensinanzas conducentes á obtención dos títulos de técnico deportivo e técnico deportivo superior en fútbol sala, reguladas no Decreto 356/2003, do 11 de setembro e no Decreto 374/2003, do 16 de setembro; ensinanzas incluídas no ámbito do Real decreto 1363/2007, do 24 de outubro, que establece a ordenación xeral das ensinanzas deportivas de réxime especial.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Cultura, Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes desta consellería do 12 de abril de 2004 e do 23 de abril de 2004, nas que se determinan o procedemento de autorización e os requisitos mínimos dos espazos administrativos e docentes xenéricos cos que deben contar os centros.
Por canto antecede, por proposta da Dirección Xeral de Centros e Recursos Humanos,
Primeiro. Autorizar as ensinanzas conducentes á obtención dos títulos de técnico deportivo e técnico deportivo superior en fútbol e fútbol sala no centro educativo cuxos datos se sinalan a seguir:
Segundo. Antes da posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de maio de 2017
EXTRACTO da Orde do 11 de maio de 2017 pola que se establecen as bases reguladoras aplicables á concesión das subvencións do Programa de infravivenda do Plan rehaVIta: Plan galego de rehabilitación, alugamento e mellora de acceso á vivenda 2015-2020, e se convocan para o ano 2017.
Consellería de Infraestruturas e Vivenda — III. Outras disposicións — 30/05/2017

BDNS (Identif.): 347659.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Concellos beneficiarios
Poderán ser beneficiarios destas axudas os concellos de Galicia de menos de 10.000 habitantes.
Segundo.
Finalidade
Estas subvencións están dirixidas a prestar apoio aos concellos de Galicia de menos de 10.000 habitantes para que poidan axudar con carácter urxente ás unidades de convivencia que habiten, en condicións de propietarias, nunha vivenda que se encontre en mal estado de conservación e non dispoñan de recursos para acometer obras que permitan ter as mínimas condicións de habitabilidade. Estas actuacións poden afectar os elementos exteriores, as condicións estruturais e de seguranza, a habitabilidade e/ou a accesibilidade da edificación ou vivenda.
Así mesmo, estas subvencións terán por obxecto permitirlles aos concellos de Galicia de menos de 10.000 habitantes rehabilitar edificacións ou vivendas do seu patrimonio municipal para destinalos a solucionar os problemas de residencia de unidades de convivencia que cumpran os requisitos fixados nesta orde.
Terceiro.
Bases reguladoras
As bases reguladoras establécense nesta orde.
Cuarto.
Orzamento
1. As subvencións previstas nesta convocatoria faranse efectivas con cargo á aplicación orzamentaria 08.80.451A.760.0, por importe de 500.000 euros, e con cargo á anualidade 2017 dos orzamentos xerais da Comunidade Autónoma de Galicia.
2. A contía establecida poderá ser obxecto de ampliación mediante resolución da Dirección Xeral do Instituto Galego da Vivenda e Solo e terá efecto logo da súa publicación no
Diario Oficial de Galicia
, de conformidade co establecido no artigo 30 do regulamento da Lei 9/2007, do 13 de xuño.
3. As axudas aos concellos para as actuacións sinaladas poderán acadar ata o 95 % do orzamento protexido das obras, sen que en ningún caso poidan superar a cantidade de 15.000 euros por vivenda rehabilitada.
Quinto.
Prazo de presentación de solicitudes
O prazo de presentación de solicitudes comezará o día seguinte ao da publicación desta orde no
Diario Oficial de Galicia
e rematará o 31 de outubro de 2017 e, en todo caso, no momento do esgotamento do crédito orzamentario, que será publicado no
Diario Oficial de Galicia
mediante resolución da persoa titular da Dirección Xeral do Instituto Galego da Vivenda e Solo.
Santiago de Compostela, 11 de maio de 2017
RESOLUCIÓN do 18 de maio de 2017, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no primeiro cuadrimestre de 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/05/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2017 e que se incorpora como anexo a esta resolución.
Santiago de Compostela, 18 de maio de 2017
RESOLUCIÓN do 15 de maio de 2017, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego no exercicio 2016 (Diario Oficial de Galicia número 248, do 30 de decembro de 2015) e Orde do 5 de outubro de 2016 pola que se fai pública a ampliación dos importes inicialmente previstos (Diario Oficial de Galicia número 203, do 25 de outubro).
Consellería de Economía, Emprego e Industria — III. Outras disposicións — 30/05/2017

O artigo 8.10 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego no exercicio 2016 (
Diario Oficial de Galicia
número 248, do 30 de decembro de 2015) e da Orde do 5 de outubro de 2016 pola que se fai pública a ampliación dos importes inicialmente previstos (
Diario Oficial de Galicia
número 203, do 25 de outubro), con cargo ás aplicacións orzamentarias 09.41.322A.460.4 e 09.41.322A.481.1, código de proxecto 2015 00524, correspondente a fondos finalistas transferidos.
Santiago de Compostela, 15 de maio de 2017
EXTRACTO da Orde do 15 de maio de 2017 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/05/2017

BDNS (Identif.): 347709.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Entidades beneficiarias
As entidades beneficiarias da concesión de subvencións serán as organizacións non gobernamentais que estean inscritas na sección A: organizacións non gobernamentais para o desenvolvemento, do Rexistro Galego de Axentes de Cooperación para o Desenvolvemento e que teñan entre os seus fins o desempeño de actuacións de acción humanitaria ou que demostren contrastada experiencia neste sector.
Segundo.
Obxecto
Estas bases regulan a concesión de subvencións ás organizacións non gobernamentais para a execución de proxectos de acción humanitaria no exterior (procedemento PR811A).
Enténdese por proxectos de acción humanitaria, consonte a iniciativa da Boa Doazón Humanitaria (GHD, nas súas siglas en inglés), aqueles destinados a salvar vidas, aliviar o sufrimento e manter a dignidade humana durante e despois das crises –provocadas por seres humanos ou por desastres naturais–, así como os destinados á prevención e ao reforzo da capacidade de resposta e a resiliencia para cando se produzan estas situacións.
A acción humanitaria debe guiarse polos principios de humanidade, imparcialidade, neutralidade e independencia.
Terceiro.
Bases reguladoras
Orde do 15 de maio de 2017 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2017.
Cuarto.
Importe
Para a concesión destas axudas destínase un crédito por un importe total de 300.000 euros que se financiarán con cargo á aplicación orzamentaria 05.26.331A.490.0 dos orzamentos xerais da Comunidade Autónoma para 2017.
O importe máximo que se poderá financiar será dun 95 % do orzamento total do proxecto. En ningún caso a subvención concedida superará os 70.000 euros.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 15 de maio de 2017
RESOLUCIÓN do 6 de marzo de 2017, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2015/16.
Consellería de Cultura, Educación e Ordenación Universitaria — III. Outras disposicións — 17/03/2017

En virtude da autorización conferida pola disposición derradeira primeira da Orde do 10 febreiro de 2017 (Diario Oficial de Galicia do 28 de febreiro), pola que se convocan os premios extraordinarios de formación profesional de grao superior correspondentes ao curso 2015/16, e de conformidade co establecido no artigo 11 desa orde, en relación coa composición do xurado de selección encargado da análise e valoración das solicitudes,
Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional de grao superior correspondentes ao curso 2015-2016 e facer pública a súa composición que é a que figura no anexo a esta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 6 de marzo de 2017
EXTRACTO da Orde do 1 de febreiro de 2017 pola que se establecen as bases reguladoras para a concesión, en réxime de concorrencia competitiva, de subvencións para o incremento da eficiencia enerxética e o fomento da reconversión das empresas acuícolas a fontes de enerxía renovables cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2017, procedemento tramitado como expediente anticipado de gasto.
Consellería do Mar — III. Outras disposicións — 17/03/2017

BDNS (Identif:): 334914.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios das subvencións, sen prexuízo de reuniren os demais requisitos establecidos nestas bases, as empresas acuícolas.
Para os efectos desta orde considéranse empresa acuícola as persoas físicas ou xurídicas titulares de establecementos de acuicultura situados nas zonas terrestre, marítimo-terrestre ou marítima que teñan as súas instalacións na Comunidade Autónoma de Galicia, así como as que establezan novos centros en Galicia.
Segundo. Finalidade
Esta orde ten por obxecto establecer as bases reguladoras para a concesión, en réxime de concorrencia competitiva, das axudas destinadas a investimentos que aumenten a eficiencia enerxética e fomenten a reconversión das empresas acuícolas a fontes de enerxía renovables.
Terceiro. Bases reguladoras
Orde do 1 de febreiro de 2017 pola que se establecen as bases reguladoras para a concesión, en réxime de concorrencia competitiva, de subvencións para o incremento da eficiencia enerxética e o fomento da reconversión das empresas acuícolas a fontes de enerxía renovables cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2017, procedemento tramitado como expediente anticipado de gasto.
Cuarto. Importe
Para o ano 2017 as axudas concederanse con cargo á aplicación orzamentaria 14.02.723A.772.5, que figura dotada no proxecto de orzamento de gastos da Consellería do Mar para o ano 2017. Os importes máximos das subvencións que se concedan no dito exercicio orzamentario ascenderán a 800.000 euros.
Quinto. Prazo de presentación de solicitudes
Un mes contado desde o día seguinte á publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 1 de febreiro de 2017
RESOLUCIÓN do 24 de febreiro de 2017, da Dirección Xeral de Administración Local, pola que se publican as subvencións concedidas en virtude da Orde do 21 de decembro de 2015 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2016, de forma individual e mediante o sistema de xestión compartida, destinadas a entidades locais da Comunidade Autónoma de Galicia (Diario Oficial de Galicia número 246, do 28 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/03/2017

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 41 da Orde do 21 de decembro de 2015 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2016, de forma individual e mediante o sistema de xestión compartida, destinadas a entidades locais da Comunidade Autónoma de Galicia, procédese á publicación das subvencións concedidas.
De acordo co anterior,
RESOLVO:
Publicar no
Diario Oficial de Galicia
as subvencións concedidas en virtude da Orde do 21 de decembro de 2015, pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2016, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG núm. 246, do 28 de decembro).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 21 de decembro de 2015, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 24 de febreiro de 2017
RESOLUCIÓN do 24 de febreiro de 2017, da Dirección Xeral de Administración Local, pola que se fan públicas as axudas concedidas ao abeiro da Orde do 14 de xuño de 2016 pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado a asociacións de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (Diario Oficial de Galicia número 120, do 27 de xuño).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/03/2017

De conformidade co establecido no artigo 15.1 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno e no artigo 13 da Orde do 14 de xuño de 2016, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado a asociacións de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia, procederase á publicación no
Diario Oficial de Galicia
da relación das entidades beneficiarias e os importes das axudas concedidas.
Na súa virtude,
RESOLVO:
Publicar no
Diario Oficial de Galicia
as axudas concedidas en virtude da Orde do 14 de xuño de 2016, pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado a asociacións de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (DOG núm. 120, do 27 de xuño), por un importe total de 2.999.140,39 €, con cargo á aplicación orzamentaria 05.23.141A.781.0, nas contías e entidades beneficiarias que se relacionan no anexo desta resolución.
Santiago de Compostela, 24 de febreiro de 2017
RESOLUCIÓN do 24 de febreiro de 2017, da Dirección Xeral de Administración Local, pola que se fan públicas as axudas concedidas ao abeiro da Orde do 14 de xuño de 2016 pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado á mellora de infraestruturas e equipamentos nos concellos de Galicia (Diario Oficial de Galicia número 120, do 27 de xuño).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/03/2017

De conformidade co establecido no artigo 15.1 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 16 da Orde do 14 de xuño de 2016, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinadas á mellora de infraestruturas e equipamentos nos concellos de Galicia, procederase á publicación no
Diario Oficial de Galicia
da relación das entidades beneficiarias e os importes das axudas concedidas.
Na súa virtude,
Publicar no
Diario Oficial de Galicia
as axudas concedidas en virtude da Orde do 14 de xuño de 2016 pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado á mellora de infraestruturas e equipamentos nos concellos de Galicia, dentro do Plan específico extraordinario de investimentos (DOG núm. 120, do 27 de xuño), por un importe total de 2.426.075,07 €, con cargo á aplicación orzamentaria 05.23.141A.760.0, nas contías e entidades beneficiarias que se relacionan no anexo desta resolución.
Santiago de Compostela, 24 de febreiro de 2017
ORDE do 20 de outubro de 2017 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 30/10/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UXT-Galicia,
O nomeamento de Enrique Iglesias Pazos como vogal no Consello de Administración da Autoridade Portuaria de Marín e Ría de Pontevedra en representación das organizacións sindicais.
Santiago de Compostela, 20 de outubro de 2017
RESOLUCIÓN do 26 de setembro de 2017 pola que se publica a modificación do plan de estudos do máster universitario en Investigación Química e Química Industrial.
Universidade de Santiago de Compostela — III. Outras disposicións — 26/10/2017

Consonte o disposto nos artigos 26 e 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 7 de abril de 2017.
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar a modificación do plan de estudos conducente á obtención do título oficial do máster universitario en Investigación Química e Química Industrial pola Universidade da Coruña, a Universidade de Santiago de Compostela e a Universidade de Vigo, que quedará estruturado segundo consta no anexo.
Santiago de Compostela, 26 de setembro de 2017
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Este máster pode cursarse seguindo dúas orientacións:
Orientación investigadora.
Para seguir esta orientación o alumno deberá cursar 15 créditos OP dos módulos da orientación investigadora, a materia prácticas académicas e a modalidade académica do traballo de fin de máster.
Especialidades:
– Estrutura e reactividade química.
– Química sintética.
– Química biolóxica.
– Nanoquímica e novos materiais.
– Técnicas analíticas avanzadas.
Para obter unha especialidade deste itinerario o alumno deberá cursar tres materias do módulo correspondente.
Orientación profesionalizante.
Para seguir esta orientación o alumno deberá cursar 18 créditos do módulo de química e economía industrial, e as dúas materias do módulo de iniciación á práctica profesional. Ademais, realizará o traballo de fin de máster nunha empresa.
Especialidade:
– Química e economía industrial.
Os alumnos poden cursar o máster sen ningunha especialidade.
RESOLUCIÓN do 26 de setembro de 2017 pola que se publica a modificación do plan de estudos do máster universitario en Fiscalidade Internacional e Comunitaria.
Universidade de Santiago de Compostela — III. Outras disposicións — 26/10/2017

Consonte o disposto nos artigos 26 e 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e una vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 1 de abril de 2016.
Esta reitoría, de conformidade co disposto no artigo 35 da Lei orgánica 6/2001, de Universidades, na redacción dada pola Lei orgánica 4/2008, resolve publicar a modificación do plan de estudos conducente á obtención do título oficial del máster universitario en Fiscalidade Internacional e Comunitaria pola Universidade de Santiago de Compostela, que quedará estruturado segundo consta no anexo. Esta titulación pasará a impartirse exclusivamente na modalidade virtual.
Santiago de Compostela, 26 de setembro de 2017
Cadro 1. Resumo de materias e distribución de créditos ECTS segundo tipo de materia.
Cadro 2. Materias, créditos e módulos do máster en Fiscalidade Internacional e Comunitaria.
ORDE do 20 de outubro de 2017 pola que se dispón o cesamento dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 30/10/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UXT-Galicia,
O cesamento de Inés Rodríguez Vilariño como vogal no Consello de Administración da Autoridade Portuaria de Marín e Ría de Pontevedra en representación das organizacións sindicais, agradecéndolle os servizos prestados.
Santiago de Compostela, 20 de outubro de 2017
CORRECCIÓN DE ERROS. Orde do 11 de outubro de 2017 pola que se nomean vogais do Consello Reitor da Axencia Galega da Industria Forestal.
Consellería de Economía, Emprego e Industria — II. Autoridades e persoal — 23/10/2017

Advertido erro na referida orde, publicada no DOG nº 197, do 17 de outubro de 2017, cómpre facer a seguinte corrección:
Na páxina 48428, na letra e), onde di:
«e) En representación da Federación Galega de Municipios e Provincias (Fegamp):
Julio Álvarez Núñez, alcalde do concello de Quiroga.»,
Debe dicir:
«e) En representación da Federación Galega de Municipios e Provincias (Fegamp):
Juan Vicente Penabad Muras, alcalde do Concello de Ortigueira.».
RESOLUCIÓN do 26 de setembro de 2017 pola que se publica a modificación do plan de estudos do máster universitario en Investigación Biomédica (3ª edición).
Universidade de Santiago de Compostela — III. Outras disposicións — 26/10/2017

Consonte o disposto nos artigos 26 e 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 24 de marzo de 2017.
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar a modificación do plan de estudos conducente á obtención do título oficial do máster universitario en Investigación Biomédica (3ª edición) pola Universidade de Santiago de Compostela, que quedará estruturado segundo consta no anexo.
Santiago de Compostela, 26 de setembro de 2017
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 26 de setembro de 2017 pola que se publica a modificación do plan de estudos do máster universitario en Xestión Sustentable da Terra e do Territorio.
Universidade de Santiago de Compostela — III. Outras disposicións — 26/10/2017

Consonte o disposto nos artigos 26 e 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 23 de marzo de 2015.
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar a modificación do plan de estudos conducente á obtención do título oficial do máster universitario en Xestión Sustentable da Terra e do Territorio pola Universidade de Santiago de Compostela, que quedará estruturado segundo consta no anexo.
Santiago de Compostela, 26 de setembro de 2017
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 19 de outubro de 2017 pola que se modifican os prazos de xustificación establecidos no artigo 25 da Resolución do 26 de maio de 2017 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2017.
Axencia Galega de Innovación — III. Outras disposicións — 26/10/2017

O 8 de xuño de 2017 publicouse no Diario Oficial de Galicia a Resolución do 26 de maio de 2017 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2017.
O artigo 25.2 da Resolución do 26 de maio de 2017 establecía os seguintes prazos de xustificación:
Prazos de presentación da documentación.
Períodos de realización de gastos (emisión de facturas) e realización de pagamentos dos gastos executados:
Tendo en conta a demora na resolución das devanditas axudas, motivada pola complexidade das solicitudes presentadas e polo proceso de avaliación destas, e co fin de viabilizar os procesos de execución e xustificación das axudas concedidas para o ano 2017 por parte dos beneficiarios resultantes e dado que non causa prexuízo a terceiros, considérase necesario ampliar o prazo de xustificación para o ano 2017 establecido no artigo 25.2 da convocatoria.
En consecuencia, no exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único. Modificación do artigo 25.2 da Resolución do 26 de maio de 2017 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2017.
O artigo 25.2 da citada resolución queda redactado do seguinte xeito:
«Prazos de presentación da documentación.
Períodos de realización de gastos (emisión de facturas) e realización de pagamentos dos gastos executados:
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de outubro de 2017
RESOLUCIÓN do 4 de outubro de 2017 pola que se dá publicidade aos convenios subscritos por este organismo autónomo no segundo cuadrimestre do ano 2017.
Instituto de Estudos do Territorio — III. Outras disposicións — 25/10/2017

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no segundo cuadrimestre do ano 2017, que se incorpora como anexo a esta resolución.
Santiago de Compostela, 4 de outubro de 2017
RESOLUCIÓN do 25 de setembro de 2017 pola que se publica a modificación do plan de estudos de graduado en Enxeñaría Civil.
Universidade de Santiago de Compostela — III. Outras disposicións — 25/10/2017

A Universidade de Santiago de Compostela presentou unha solicitude de modificación do plan de estudos verificado do título de graduado ou graduada en Enxeñaría Civil. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 21 de marzo de 2017, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais,
RESOLVE:
Publicar a modificación do plan de estudos conducente á obtención do título de graduado ou graduada en Enxeñaría Civil pola Universidade de Santiago de Compostela.
Santiago de Compostela, 25 de setembro de 2017
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 25 de setembro de 2017 pola que se publica a modificación do plan de estudos de graduado en Enxeñaría Forestal e do Medio Natural.
Universidade de Santiago de Compostela — III. Outras disposicións — 25/10/2017

A Universidade de Santiago de Compostela presentou unha solicitude de modificación do plan de estudos verificado do título de graduado ou graduada en Enxeñaría Forestal e do Medio Natural. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 6 de abril de 2017, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais,
RESOLVE:
Publicar a modificación do plan de estudos conducente á obtención do título de graduado ou graduada en Enxeñaría Forestal e do Medio Natural pola Universidade de Santiago de Compostela.
Santiago de Compostela, 25 de setembro de 2017
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 25 de setembro de 2017 pola que se publica a modificación do plan de estudos de graduado en Enxeñaría de Procesos Químicos Industriais.
Universidade de Santiago de Compostela — III. Outras disposicións — 25/10/2017

A Universidade de Santiago de Compostela presentou unha solicitude de modificación do plan de estudos verificado do título de graduado ou graduada en Enxeñaría de Procesos Químicos Industriais. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 8 de marzo de 2017, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece a ordenación das ensinanzas universitarias oficiais,
RESOLVE:
Publicar a modificación do plan de estudos conducente á obtención do título de graduado ou graduada en Enxeñaría de Procesos Químicos Industriais pola Universidade de Santiago de Compostela.
Santiago de Compostela, 25 de setembro de 2017
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso
Segundo curso
Terceiro curso
Cuarto curso
RESOLUCIÓN do 17 de outubro de 2017 pola que se publica o plan de estudos do máster universitario en Discapacidade e Dependencia.
Universidade da Coruña — III. Outras disposicións — 30/10/2017

Logo de obter a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo do Consello de Ministros do 25 de setembro de 2015 (publicado no BOE do 21 de outubro de 2015 por Resolución da Secretaría Xeral de Universidades do 2 de outubro de 2015), esta Reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título do máster universitario en Discapacidade e Dependencia pola Universidade da Coruña, que se estrutura segundo consta no anexo.
A Coruña, 17 de outubro de 2017
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Ciencias da Saúde.
2. Distribución do plan de estudos en créditos ECTS, por tipo de materia:
3. Especialidades do título:
– Rehabilitación Funcional na Discapacidade e na Dependencia.
– Intervención Psicolóxica na Discapacidade e na Dependencia.
4. Contido do plan de estudos:
O alumnado debe elixir unha das dúas especialidades e realizar obrigatoriamente os 30 créditos dos que consta a especialidade elixida.
5. Condicións de terminación:
O alumnado, unha vez elixida a especialidade, deberá superar 60 créditos ECTS, distribuídos como se indica nos puntos 2 e 4, para obter o título de Máster Universitario en Discapacidade e Dependencia.